**วิทยาลัยพยาบาลบรมราชชนนี ชลบุรี**

**การแลกเปลี่ยนเรียนรู้แนวปฏิบัติที่ดี
เรื่อง การกำหนดผู้สอน**

**การกำกับ ติดตาม และตรวจสอบ การจัดทำแผนการเรียนรู้ (มคอ.๓ และ มคอ.๔) และการจัดการเรียนการสอน**

**…………………………….**

**วัตถุประสงค์ :** เพื่อเพิ่มประสิทธิภาพในการกำหนดผู้สอนให้มีคุณสมบัติตรงตามเกณฑ์มาตรฐานหลักสูตรระดับปริญญาตรี ปี ๒๕๕๘ และเกณฑ์มาตรฐานของสภาการพยาบาลเกณฑ์มาตรฐานหลักสูตรระดับปริญญาตรี ปี ๒๕๕๘

| **กิจกรรม** | **ผู้รับผิดชอบ** | **ช่วงเวลา** | **วิธีการ** |
| --- | --- | --- | --- |
| คณะกรรมการบริหารหลักสูตรและการเรียนการสอนวิเคราะห์จำนวนและคุณสมบัติอาจารย์ผู้สอนตามเกณฑ์มาตรฐานหลักสูตรระดับปริญญาตรี พ.ศ.2548 และเกณฑ์มาตรฐานของสภาการพยาบาล  | คณะกรรมการบริหารหลักสูตรและการเรียนการสอน  | ก่อนเปิดภาคการศึกษา | ประชุมคณะกรรมการบริหารหลักสูตรและการเรียนการสอน วิเคราะห์จำนวนและคุณสมบัติอาจารย์ผู้สอนตามเกณฑ์มาตรฐานหลักสูตรระดับปริญญาตรี พ.ศ.2548 และเกณฑ์มาตรฐานของสภาการพยาบาล โดยพิจารณาประเด็นหลัก ได้แก่ 1) ความเชี่ยวชาญเฉพาะด้าน2) ประสบการณ์สอนในรายวิชา3) มีการพัฒนาตนเองที่เป็นปัจจุบัน ในงานด้านวิชาการที่เกี่ยวข้องกับเนื้อหาในรายวิชา เช่น การแต่งหนังสือ/ตำรา งานวิจัย/บริการวิชาการ และ/หรือการฝึกอบรม เป็นต้น |
| คณะกรรมการบริหารหลักสูตรและการเรียนการสอนวิเคราะห์อัตราส่วนจำนวนอาจารย์พยาบาลประจำต่อต่อนักศึกษาเต็มเวลาเทียบเท่า (FTES) และภาระงานประจำปีการศึกษาของอาจารย์พยาบาลประจำ | คณะกรรมการบริหารหลักสูตรและการเรียนการสอน | ก่อนเปิดภาคการศึกษา | คณะกรรมการบริหารหลักสูตรและการเรียนการสอนวิเคราะห์อัตราส่วนจำนวนอาจารย์พยาบาลประจำต่อต่อนักศึกษาเต็มเวลาเทียบเท่า (FTES) และภาระงานประจำปีการศึกษาของอาจารย์พยาบาลประจำตามโครงสร้างบริหารของวิทยาลัย และเกณฑ์มาตรฐานของสภาการพยาบาล |
| คณะกรรมการบริหารหลักสูตรและการเรียนการสอนมอบหมายให้ภาควิชากำหนดผู้รับผิดชอบรายวิชา และผู้สอนในรายวิชาต่างๆ และภาระงานรายบุคคล | หัวหน้าภาควิชา | ก่อนเปิดภาคการศึกษา | หัวหน้าภาควิชาประชุมกำหนดผู้รับผิดชอบรายวิชา และผู้สอนในรายวิชาต่างๆที่ภาควิชารับผิดชอบพร้อมทั้งภาระงานรายบุคคล โดยพิจารณาประเด็นหลัก ได้แก่ 1) ความเชี่ยวชาญเฉพาะด้าน2) ประสบการณ์สอนในรายวิชา3) มีการพัฒนาตนเองที่เป็นปัจจุบัน ในงานด้านวิชาการที่เกี่ยวข้องกับเนื้อหาในรายวิชา  |
| คณะกรรมการบริหารหลักสูตรและการเรียนการสอนจัดทำแผนการศึกษา Block Rotation และตารางสอนของนักศึกษาทุกชั้นปี ก่อนเปิดปีการศึกษา | คณะกรรมการบริหารหลักสูตรและการเรียนการสอน | ก่อนเปิดภาคการศึกษาถัดไป | คณะกรรมการบริหารหลักสูตรและการเรียนการสอนประชุมทบทวนแผนการศึกษา ประจำปีการศึกษาถัดไปในช่วงการเรียนการสอนภาคฤดูร้อนและมอบหมายให้หัวหน้าภาควิชาวางแผนจัดทำ (ร่าง)แผนการศึกษา และ Block Rotationของนักศึกษาในรายวิชาที่ภาควิชารับผิดชอบ เพื่อเป็นข้อมูลนำเข้าจัดทำแผนการศึกษา และ Block Rotation ประจำปีการศึกษาถัดไปในการประชุมคณะกรรมการบริหารหลักสูตรและการเรียนการสอนในช่วงการเรียนการสอนภาคฤดูร้อนและให้พร้อมใช้ก่อนเปิด ปีการศึกษาถัดไป  |
| หัวหน้าภาควิชาประชุมและมอบหมายอาจารย์ประจำภาควิชาจัดทำมคอ.3 และ มคอ.4 | หัวหน้าภาควิชา | ก่อนเปิดภาคการศึกษา | หัวหน้าภาควิชามอบหมายอาจารย์ประจำภาควิชาจัดทำมคอ.3 และ มคอ.4 ในรายวิชาที่รับผิดชอบ  |
| อาจารย์ผู้รับผิดชอบวิชาจัดทำมคอ.3 และมคอ.4 โดยถ่ายทอดจากมคอ.2 | อาจารย์ผู้รับผิดชอบวิชา | ก่อนเปิดภาคการศึกษา | อาจารย์ประจำภาควิชาจัดทำมคอ.3 และ มคอ.4 ที่ถ่ายทอดจาก มคอ.2 ในรายวิชาที่รับผิดชอบโดย1) จัดทำมคอ.3 และ มคอ.4 ที่ถ่ายทอดจาก มคอ.2 โดย LO ครบถ้วนตามแผนที่แสดงการกระจายความรับผิดชอบมาตรฐานผลการเรียนรู้จากหลักสูตรสู่รายวิชา (Curriculum Mapping) 2) ใช้แบบฟอร์ม มคอ.3 และ มคอ.4 ตามที่ขึ้นไว้ในหน้า Web วิทยาลัย ของกลุ่มงานวิชาการ3) อาจารย์ประจำภาควิชาจัดส่งมคอ.3/4 ที่จัดทำเสร็จแล้วเพื่อส่งให้ผู้รับผิดชอบตรวจความถูกต้องเรียบร้อยโดยรายวิชาที่เป็นหมวดวิชาเฉพาะ กลุ่มวิชาชีพ ส่งให้อาจารย์ผู้รับผิดชอบหลักสูตร และรายวิชาที่เป็นหมวดวิชาเฉพาะ กลุ่มพื้นฐานวิชาชีพ หมวดวิชาศึกษาทั่วไป และหมวดวิชาเลือก ส่งหัวหน้าภาควิชา4) อาจารย์ประจำภาควิชานำเสนอ มคอ.3/4 ที่ได้รับการตรวจสอบความถูกต้องเรียบร้อยในการประชุมพิจารณาการออกแบบมคอ.3 และ มคอ.4 |
| คณะกรรมการบริหารหลักสูตรและการเรียนการสอนประชุมพิจารณาการออกแบบมคอ.3 และมคอ.4 | คณะกรรมการบริหารหลักสูตรและการเรียนการสอน | ก่อนเปิดภาคการศึกษา | คณะกรรมการบริหารหลักสูตรและการเรียนการสอนประชุมพิจารณาการออกแบบมคอ.3 และมคอ.4  |
| อาจารย์ผู้รับผิดชอบวิชาจัดทำมคอ.3และ มคอ.4 ตามข้อแนะนำของคณะกรรมการบริหารหลักสูตรและการเรียนการสอน | อาจารย์ผู้รับผิดชอบวิชา | ก่อนเปิดภาคการศึกษาทุกภาคเรียน | 1) อาจารย์ผู้รับผิดชอบวิชาจัดทำมคอ.3และ มคอ.4 ตามข้อแนะนำของคณะกรรมการบริหารหลักสูตรและการเรียนการสอน2) กลุ่มงานวิชาการกำกับให้จัดทำให้แล้วเสร็จก่อนเปิดภาคการศึกษาทุกภาคเรียน |